Augusti pildimängu lahenduskäik – Propastop
28.08.2022
Küsimus
Juhkentali 28, Tallinn.
Vastuseks sobib ka hoone nimi ibis Talllin Center või koordinaadid 59°25’40.3″N 24°45’52.1″E või Google koordinaadid 59.427847, 24.764480
Sobivaid lahendusviise on mitu.
See, et foto kujutab Eestit, saab selgeks keele järgi liiklusmärgil (välismaalasele ei pruugi kontekst nii selge olla kui Eestis pärit lahendajatele).
Üks võimalik lahendustee keskendub vihjatud kopterile. Uudis kopteri lennu kohta on leitav, edasi saab otsida Kaitseväe peastaabi aadressi Juhkentali tänaval ning otsida Google Street View abil ümbritsevatelt tänavatelt õiget vaadet.
Teine võimalus on vaadelda fotot. Märgil oleva kirja TSOON EP1 numbri järel paistab veel ühe numbri detail, tõenäoliselt number 2. Otsing “Europark tsoon EP12” annab tulemuseks õige koha.
Pane tähele, et pildi EXIF-data usaldamine viib seekord rappa, sest foto tegemise koha ja aja parameetreid on suhteliselt lihtne muuta. Selle pildi koordinaatide muutmiseks on kasutatud rakendust Geosetter.
Näiteks on Tripadvisorist leitav foto, kus näha samad detailid mis otsitaval fotolgi.